Connie u Maurice Stafrace fil-ġurnata tat-tieġ tagħha 58 sena ilu. Ritratt: Facebook - Moira Stafrace  Il-kantanta Moira Stafrace rringrazzjat b'mod pubbliku lil dawk kollha li attendew il-Quddiesa Tifkira li saret biex isellmu l-memorja tal-ġenituri Maurice u Connie li ħallewna ftit ġranet il-bogħod minn xulxin matul Jannar. Aqra: "Lanqas il-mewt ma setgħet tifred lill-ġenituri tagħna" – Moira Stafrace "Kienet ċelebrazzjoni mill-isbaħ u kien sabiħ li rajna ħafna uċuh familjari," ikkummentat il-kantanta filwaqt li rringrazzjat lil dawk kollha li attendew u għenu biex itaffu l-uġigħ li l-familja tinsab għaddejja minnu f'dan il-mument. "Il-mamà u l-papa huma kuntenti żgur," qalet Moira. Connie Stafrace kienet mietet nhar is-16 ta' Jannar fl-età ta' 76 sena filwaqt li r-raġel tagħha Maurice ħalliena 13-il jum wara, nhar id-29 ta' Jannar fl-età ta' 86 sena. Il-koppja kienu ilhom miżżewġa 58 sena u kellhom tliet ulied, Einrich, Moira u Diane.